ആറുവരിപ്പാത നിര്മ്മാണം, കരാര് ഉടന് ഒപ്പിടും കൊല്ലം: കാവനാട് കടമ്ബാട്ടുകോണം ആറുവരിപ്പാത കരാര് ഉടന് ഒപ്പിടും. കഴിഞ്ഞ ദിവസം അവസാനിച്ച ടെണ്ടറില് ആറ് ഏജന്സികള് പങ്കെടുത്തു. ഏറ്റവും കുറഞ്ഞ ടെണ്ടര് തുക എസ്റ്റിമേറ്റിനെക്കാള് കൂടുതല് അല്ലെങ്കില് കരാറിലേക്ക് കടക്കും. ദേശീയപാത വികസനത്തില് ജില്ലയിലെ രണ്ടാമത്തെ സ്ട്രെച്ചാണ് 31.25 കിലോമീറ്ററുള്ള കാവനാട് കടബാട്ടുകോണം ഭാഗം. ഭാരത് മാല പരിയോജന പദ്ധതിയില് നിന്നാണ് റോഡ് വികസനത്തിനുള്ള പണം വകയിരുത്തിയിരിക്കുന്നത്. നിലവിലുള്ള രണ്ടുവരിപ്പാത ആറുവരിയാക്കാന് 1282. 88 കോടിയുടെ എസ്റ്റിമേറ്റാണ് തയ്യാറാക്കിയിരിക്കുന്നത്. ഭൂമി ഏറ്റെടുക്കല് വേഗം പൂര്ത്തിയാക്കിയാല് ആറ് മാസത്തിനുള്ളില് റോഡുവികസനം ആരംഭിക്കാമെന്ന് ദേശീയപാത അതോറിട്ടി അധികൃതര് പറയുന്നത്.The post ആറുവരിപ്പാത നിര്മ്മാണം, കരാര് ഉടന് ഒപ്പിടും first appeared on MalayalamExpressOnline.